b'\n_START_ARTICLE_\nThe Tender Land\n_START_PARAGRAPH_\nThe Tender Land oli Aaron Coplandin toinen ooppera. Sen tilasi s\xc3\xa4velt\xc3\xa4j\xc3\xa4lt\xc3\xa4 Rodgers and Hammerstein Society League of Composersin 30-vuotisjuhlan kunniaksi. Nuorille laulajille s\xc3\xa4velletyn teoksen ensimm\xc3\xa4isen n\xc3\xa4yt\xc3\xb6ksen p\xc3\xa4\xc3\xa4tt\xc3\xa4v\xc3\xa4 kuorokappale "The Promise of Living" esitet\xc3\xa4\xc3\xa4n usein oopperasta irrallaan. The Tender Landin alkuper\xc3\xa4inen, kaksin\xc3\xa4yt\xc3\xb6ksinen versio kantaesitettiin New York City Operassa 1. huhtikuuta 1954 ja uusittu kolmin\xc3\xa4yt\xc3\xb6ksinen versio vuonna 1955. Kolmin\xc3\xa4yt\xc3\xb6ksinen versio on nykyisin yleisesti k\xc3\xa4ytetty. Oopperan libreton kirjoitti Horace Everett eli Erik Johns._NEWLINE_Coplandin vanhempi ooppera, The Second Hurricane (1936) on j\xc3\xa4\xc3\xa4nyt harvinaisuudeksi. The Tender Land on Coplandin viimeisi\xc3\xa4 kokonaan h\xc3\xa4nelle tyypillisess\xc3\xa4 lyyrisess\xc3\xa4 amerikkalaistyyliss\xc3\xa4 s\xc3\xa4vellettyj\xc3\xa4 teoksia. Samaa tyyli\xc3\xa4 edustavat muiden muassa Appalachian Spring ja kolmas sinfonia.'